Ribe Stifts Adresseaviser, 1836-05-03
Spanien. Londonske Blade meddele en Skrivelse fra General Evans, hvori flere urigtige Anskuelser af Tingenes Tilstand i det nordlige Spanien berigtiges og flere utilforladelige, overdrevne og partiske Efterretninger om det, som i det sidste halve Aars Tid har tildraget sig paa Krigsskuepladsen, gjendrives. Skrivelsen er for lang til at kunne meddeles i nogenlunde fuldstændigt Udtog, og vi maae indskrænke os til at meddele det Væsentligste. Evans er overbeviist om, at Carlisternes Undergang er nærforestaaende, og denne Overbeviisning bygger han deels paa indre Grunde, deels paa den Bistand, som Æren forpligter Engelland, Frankerig og Portugal til at yde. Jnsurgenternes Tropper, siger han, ere udmærkede paa Marschen, og i Skærmydsler, men ere ellers maadelig organiserede; desuden blive Dronningens Tropper stedse talrigere, og Forholdet er allerede som 4 mod 1. Det er alene Carlisternes faste Stilling mellem Bjergene, som har gjort dem det muligt at holde sig; men i denne Stilling blokeres de nu af Dronningens Tropper, som i en stor Halvkreds omringe dem, og hvis Hjælpekildet daglig forøges, medens derimod hines mere og meere udtørres. Jkke i Stand til at overskride den Linie, hvoraf de indsluttes, marschere Carlisterne med stor Hurtighed fra det ene Punct i Omkredsen til det andet, for det Meste uden andet Øiemed, end det, at levere ubetydelige Skærmydsler, hvilke de siden udbasune, som vigtige Begivenheder. En Blokade er naturligviis langsom i sine Virkninger; men da nu en saa stor Magt er samlet, mener General Evans, at man vil skride til afgjørende Operationer. Iøvrigt forsvarer Evans den brittiske Legion imod de Bagtalelser, som fra mange Sider ere fremførte imod den, og viser tillige det Daarlige i de overdrevne Forventninger, som Andre knyttede til Legionens Optræden i Spanien. Han retfærdiggjør ligeledes General Cordova, og erklærer Alt, hvad der er fortalt om dennes Jversygmod Engellænderne og hans uforsvarlige, til Forræderi grændsende, Forhold, for Opdigtelse eller Misforstaaelse. Til Slutning udvikler han, hvorledes den Kamp, hvori Legionen deeltager, er ikke blot et spansk, men tillige et engelsk, ja et almeen europæisk Anliggende; thi det er ikke Arveretten til en Trone, men det store Princip, som adskiller Europas Nationer, hvorom der kæmpes. "Her, midt i Bjergkløfter ne, har Absolutismens forhadte Princip taget sin sidste Stilling; her ligger dens Valplads; her kæmper den sin Dødskamp; og vel sammer det sig for Engelland, at blive sin gamle Sædaane tro, at forsvare Friheden, naar og hvor dets Bistand begjeres. Forresten mældes under 12de f. M. fra Vittoria, at Cordovas Avantgarde var Dagen i Forveien bleven angreben ved Minano af 4 Batailloner og 3 Escadroner Carlister, men at disse bleve drevne paa Flugten, med et Tab af 100 Md. De sidste Efterretninger fra Madrid, indeholde en Efterslæt af Addresse-Debatterne. Det Mærkeligste deraf er en Tale, med hvilken den Deputerede fra Pampelona, Hr. Barrio Apuso, optraadte mod Hr. Arguelles, og de Øvrige, som ubetinget havde erklæret sig mod al fremmed Jntervention. Det forekom ham, som om disse Herrer talede om Krigen, i Navatra paa en Maade, som om den ikke angik dem mere end Moldaus og Wallachiets Anliggender; men dersom de blot havde seet denne Krig i Nærheden, skulde de vel have faaet ganske andre Forestillinger om den og lært at forstaae, at Navarreserne ikke uden Grund havde besvoret ham, deres Deputerede, at han ved en tro Skildring af deres Lidelser skulde bevæge Kammeret til at opbyde Alt, forat bringe Borgerkrigen tilende. Jngen Spanier, meente Hr. Bar rio-Ayuso, vilde ønske en Jntervention, saalænge den ikke var aldeles nødvendig; men naar dette var Tilfældet, naar Landet ikke anderledes kunde frelses: da vilde han for sin Part ikke forsmaae nogensomhelst Jntervention, end ikke af Kosakker eller Beduiner, ja end ikke af Dievelen selv. (Om nogen Cooperation fra Sidstnævntes Side synes hartad Efterretningerne om denne Krigs Førelse af og til at vidne).